cyanic-selkie/wikianc huggingface dataset:
கலா (நடன அமைப்பாளர்)
தொழில்
கலா ஒரு ஒரு பயிற்சி பெற்ற நடனக் கலைஞராவார். இவர் பள்ளிப்படிப்பை பாதியில் நிறுத்தினார், இவரது மைத்துனர், ரகுராமின் செல்வாக்கின் மூலம் திரைப்படத் துறையில் நுழைந்தார். 1982 இல் 12 வது வயதில் ஒரு நடன உதவியாளராக அறிமுகப்படுத்தப்பட்டார், கே பாலச்சந்தர் இயக்கத்தில் கமல்ஹாசன் மற்றும் ரேவதி ஆகியோரது நடிப்பில் வெளிவந்த புன்னகை மன்னன் படத்தில் இவருக்கு ஒரு வாய்ப்பு கிடைத்தது. பின்னர் மீண்டும் கே பாலச்சந்தரால் புதுப்புது அர்த்தங்கள் (1989) படத்திற்கு நடன இயக்குனராக தேர்வு செய்யப்பட்டார்.
தமிழர் சமையல் கருவிகள்
வெளி இணைப்புகள்
பகுப்பு:தமிழர் சமையல் கருவிகள்
கலா (நடன அமைப்பாளர்)
தொழில்
இவர் தமிழ், தெலுங்கு, மலையாளம், இந்தி, கன்னடம், ஒரியா, பெங்காலி, ஆங்கிலம், இத்தாலியன் மற்றும் ஜப்பானிய மொழிகளில் 4000 க்கும் மேற்பட்ட பாடல்களில் பணிபுரிந்துள்ளார். அழகன் படத்தில் இடம் பெற்ற "கோழி கூவும் நேரமாச்சு" என்ற பாடலில் இவரது நடனம் மிகவும் குறிப்பிடத்தக்கது. மேலும் இவருக்கு பிடித்த நடனக் கலைஞராக நடிகை பானுப்பிரியாவைக் குறிப்பிடப்பிடுகிறார். 19996இல் பெங்களூருவில் நடைபெற்ற மிஸ் வேர்ல்டு அழகு நிகழ்ச்சி போட்டியில் நடனம் அமைக்கும் வாய்ப்பு அவருக்கு வழங்கப்பட்டது. மலேசியாவில் பிரசாந்த் மற்றும் ஏழு கதாநாயகிகள் இடம்பெறும் ஒரு மேடை நிகழ்ச்சியின் மூலம் பரவாலாக அறியப்படுகிறார் 2000 ஆம் ஆண்டில் மலையாளத் திரைப்படமான கொச்சூ கொச்சு சந்தோசங்கல் என்ற படத்தில் இடம் பெற்ற தனது நாட்டுப்புற நடனத்திற்காக சிறந்த நடிகைக்கான தேசிய திரைப்பட விருதைப் பெற்றார். சென்னையில் கலாவின் கலாலயா என்ற திரைப்பட நடனக் கல்லூரியை முதன் முதலில் தொடங்கினார். இவர் சகோதரிகளோடு சேர்ந்து அதை நிர்வகிக்கிறார். சந்திரமுகி திரைப்படத்தில் அவரது பணிக்காக சிறந்த நடன இயக்குநருக்கான தமிழ்நாடு மாநில திரைப்பட விருதை  பெற்றார்.
தனிப்பட்ட வாழ்க்கை
காலா ஏழு பெண்களுடன் பிறந்தார், தன் குழந்தை பருவத்தில் ஒரு அறை கொண்ட வீட்டில் வளர்ந்து வந்துள்ளார். இவரது மூத்த சகோதரி ஜெயந்தி, என்பவரும் உதிரிப்பூக்கள் மற்றும் பூட்டாத பூக்கள் என்ற படங்களில் கதாநாயகியாக நடித்துள்ளார். கலாவின் இரண்டாவது சகோதரி கிரிஜா, கலாசேத்ராவில் பரதநாட்டியத்தை கற்றுக்கொண்டார்; மேலும் நடனக் கலைஞர்களான தங்கம், பின்னர் ரகுராமன் மாஸ்டர் என்பவரிடமும் நடனம் பயின்றுள்ளார், பின்னர் கிரிஜா அவரைத் திருமணம் செய்துகொண்டார், மேலும் ஒரு சுயாதீனமான நடன ஆசிரியராகவும் பணிபுரிகிறார். கலா இவர்து பெற்றோருக்கு ஆறாவது மகள் ஆவார், முன்னணி நடன அமைப்பாளர் பிருந்தா, இவரது இளைய சகோதரியாவார்.
குறிப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு நடனக்கலைஞர்கள்
தெற்குப்பட்டம் ஊராட்சி
தெற்குப்பட்டம் ஊராட்சி (Therkkupattam Gram Panchayat), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 977 ஆகும். இவர்களில் பெண்கள் 485 பேரும் ஆண்கள் 492 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலாவி
மலாவி (Malawi) தென்கிழக்கு ஆப்பிரிக்காவில் அமைந்துள்ளது. வடகிழக்கே தான்சானியா, வடமேற்கே சாம்பியா, கிழக்கு, தெற்கு, மேற்குப் பகுதிகள் மொசாம்பிக், ஆகிய நாடுகளால் சூழப்பட்ட ஒரு நாடு ஆகும். இது 'ஆப்பிரிக்காவின் இதமான இதயம்' என்ற அடைபெயர் கொண்டு அழைக்கப்படுகின்றது. மலாவியின் மிகப் பெரிய நகரமான லிலொங்வே (Lilongwe) அதன் தலைநகரமாக இருக்கின்றது.
இந்நாடு மிகவும் பின் தங்கிய, வறுமையான நாடுகளில் ஒன்று. விவசாயத்தையே பெரும்பாலும் நம்பி வாழும் இந்நாட்டு மக்களின் உணவுத் தேவையைப் பூர்த்தி செய்வது இன்னும் கேள்வி குறியாக இருக்கின்றது. மலாவியில் எயிட்ஸ் நோய் பரவும் தன்மை மிக அதிகமாக இருப்பதுடன், அதுவே இறப்பிற்கான முக்கிய காரணியாகவும் உள்ளது.
மலாவியின் கிழக்குப் பகுதியில் ஏரி மலாவி என்று அழைக்கப்படும் ஒரு பாரிய ஏரி அமைந்துள்ளது. இது மலாவி நாட்டின் கிழக்குக் கரையின் முக்கால்வாசி தூரத்தை ஆக்கிரமித்துள்ளது. இந்த ஏரி மொசாம்பிக், தான்சானியா நாடுகளின் நிலப் பகுதிகளின் சில பகுதிகளை மலாவியிலிருந்து பிரிக்கின்றது. இது தன்சானியாவின் தெற்குப் பகுதியிலும், மொசாம்பிக்கின் மேற்குப் பகுதியிலும் அமைந்துள்ளதுடன், தன்சானியாவிலும், மொசாம்பிக்கிலும் ஏரி நியாசா என்றும் அழைக்கப்படுகின்றது. இந்த ஏரியானது உலகிலுள்ள ஏரிகளில் பரப்பளவில், 9 ஆவது பெரிய ஏரியாகவும், உலகிலுள்ள நன்னீர் ஏரிகளில் 3 ஆவது ஆழமான ஏரியாகவும் இருக்கின்றது. உயிரியல் பல்வகைமையில், முக்கியமாக நன்னீர் மீன் வகைகளில், மிக முக்கியத்துவம் பெற்றிருப்பதனால் இந்த ஏரி ஐக்கிய நாடுகள் கல்வி, அறிவியல், பண்பாட்டு நிறுவனம் தெரிவு செய்திருக்கும் உலகப் பாரம்பரியக் களங்களில் ஒன்றாகவும் இருக்கின்றது. இந்த ஏரியின் உயிரியல் பல்வகைமையைப் பேணிப் பாதுகாப்பதற்கான திட்டங்களும் செயல்படுத்தப்பட்டு வருகின்றன. இந்நாட்டின் ஊடே ஷயர் ஆறும் ஓடுகின்றது.
வெளி இணைப்புகள்
பகுப்பு:முன்னாள் பிரித்தானியக் குடியேற்றங்கள் பகுப்பு:நிலம்சூழ் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
குலாப் புயல்
குலாப் புயல், 26 செப்டம்பர் 2021 அன்று வங்காள விரிகுடாவில் உருவான குறைந்த காற்றழுத்த தாழ்வு பகுதி, தீவிர காற்றழுத்த தாழ்வு மண்டலமாக வலுப்பெற்று புயலாக மாறியது. இந்த புயலுக்கு குலாப் எனப்பெயர் சூட்டப்பட்டுள்ளது. வழக்கமாக வங்கக் கடல், அரபிக்கடலில் உருவாகும் வெப்பமண்டல புயல்களுக்கு அதனை சுற்றியுள்ள 13 நாடுகள் பெயர் சூட்டுவது வழக்கம். அந்தவகையில் தற்போது உருவாகியிருக்கும் இந்த புயலுக்கு பாகிஸ்தான் பெயர் சூட்டியது குறிப்பிடத்தக்கது.
குலாப் புயல் மேற்கு திசையில் நகர்ந்து, 26 செப்டம்பர் 2021 (ஞாயிற்றுக்கிழமை) மாலை வடக்கு ஆந்திரா-தெற்கு ஒடிசா கடற்கரையை ஒட்டிய விசாகப்பட்டினம்-கோபால்பூர் இடையே கரையைக் கடக்கக்கூடும் என்று இந்திய வானிலை ஆய்வு மையம் எச்சரிக்கை விடுத்தது. இதனையடுத்து இரு மாநில கடலோரப் பகுதிகளில் முன்னெச்சரிக்கை நடவடிக்கைகள் முழு வீச்சில் மேற்கொள்ளப்பட்டன. ஆந்திரா முதல்வர் ஜெகன் மோகன் ரெட்டியுடன் ஒடிஷா முதல்வர் நவீன்பட்நாயக் வீடியோ கான்பரன்ஸ் மூலம் முன்னெச்சரிக்கை நடவடிக்கைகள் குறித்து விவாதித்தனர். குலாப் புயலை எதிர்கொள்ள அனைத்து உதவிகளையும் செய்வதாக மத்திய அரசும் உறுதி அளித்திருந்தது
ஆந்திராவின் கலிங்கப்பட்டினத்திலிருந்து 25 கிலோ மீட்டர் தொலைவில் வங்காள விரிகுடாவில் மையம் கொண்டிருந்தது குலாப் புயல். பின் இப்புயல் வடக்கு திசையில் நகர்ந்து வடக்கு ஆந்திராவின் கலிங்கப்பட்டினம் மற்றும் தெற்கு ஒடிசாவின் கோபால்பூர் இடையே கரையைக் கடந்தது. அப்போது மணிக்கு 90 கிமீ வேகத்தில் பலத்த காற்று வீசியது. குலாப் புயல் கரையை கடந்த நிலையில் வடக்கு ஆந்திரா, தெற்கு ஒடிஷாவில் கனமழை கொட்டியது.
புயல் கரையை கடந்த போது ஆந்திரா மற்றும் ஒடிசா மாநிலங்களிலும் கனமழை கொட்டியது. பின் குலாப் புயலானது வலுவிழந்து ஆழ்ந்த் தாழ்வுநிலையாக வடக்கு ஆந்திரா கடற்பரப்பில் நிலை கொண்டது.
மேற்கோள்கள்
பகுப்பு:புயல் பகுப்பு:2021 நிகழ்வுகள்
சூரிய தேவன் கோயில்
சூரிய தேவன் கோயில் (Deo Surya Mandir), இந்தியாவின் பிகார் மாநிலத்தில் அவுரங்காபாத் மாவட்டத்தில் உள்ள தேவ் நகரத்தில் சூரிய பகவானுக்கு அர்ப்பணிக்கப்பட்ட இந்துக் கோயில் ஆகும். மேற்கு நோக்கி அமைந்த இக்கோயிலில் சத் பூசை சிறப்பாக கொண்டாடப்படுகிறது. நகரா, வெசரா மற்றும் தமிழ் கட்டிடக் கலைநயங்களுடன் கூடியது.
வரலாறு
இச்சூரிய கோயிலில் உள்ள குப்தப் பேரரசு காலத்திய 642ஆம் ஆண்டின் கல்வெட்டு சூரிய வழிபாடு குறித்துள்ளது. இக்கோயில் கிபி 7 அல்லது 8ஆம் நூற்றாண்டில் நிறுவப்பட்டிருக்கலாம் என ஆய்வாளர்கள் கருதுகின்றனர். துவக்கத்தில் பௌத்தக் கோயிலாக இருந்த இதை, பக்தியார் கில்ஜியால் சிதைக்கப்பட்ட பிறகு, மன்னர் பைரவேந்திரர் இதனை சூரியக் கோயிலாகக் மாற்றினார்.
மேற்கோள்கள்
பகுப்பு:சூரியக் கோயில்கள் பகுப்பு:அவுரங்காபாத் மாவட்டம், பீகார் பகுப்பு:பீகாரிலுள்ள கோயில்கள்
அரசு மருத்துவக் கல்லூரி, அரியலூர்
அரசு மருத்துவக் கல்லூரி, அரியலூர் (Government Medical College, Ariyalur) என்பது தமிழ்நாட்டின் அரியலூர் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். அரியலூரில் மாவட்டத்தில் அரசு மருத்துவக் கல்லூரி அமைத்திட, 2020ஆம் ஆண்டு சூலை மாதம் அரசு கலைக் கல்லூரி வளாகத்தில் அடிக்கல் நாட்டப்பட்டு மருத்துவக் கல்லூரி கட்டுமான பணிகள் துவங்கியது. சுமார் 26 ஏக்கர் பரப்பில் 347 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர்.
தென் தமிழக பஞ்ச பூதத் தலங்கள்
தென்தமிழக பஞ்ச பூதத் தலங்கள் என்பது வட தமிழகத்தில் பஞ்ச பூதத் தலங்கள் இருப்பதைப் போலவே, தென் தமிழகத்திலும் அமைந்துள்ள பஞ்ச பூதத் தலங்கள் ஆகும். வட தமிழக பஞ்ச பூதத் தலங்களுக்கு நிகரான சிறப்பு தென் தமிழக பஞ்ச பூதத் தலங்களுக்கும் உண்டு என்று சைவ சமயக் குறவர்கள் கருதுகிறார்கள்.
மேற்கோள்கள்
களா ஈசனை வாழ்த்தவே - தொகுப்பு மற்றும் பதிப்பு: பா.ஸ்ரீராமகிருஷ்ணன் மற்றும் சிவ.மணிகண்டன், முதல் பதிப்பு 2014
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாட்டு இந்துக் கோயில்கள்
சூரியச் சுழற்சி 21
சூரியச் சுழற்சி 21 (Solar cycle 21) என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இருபத்தி ஒன்றாவது சூரியச் சுழற்சியாகும். இச்சுழற்சி 1976 ஆம் ஆண்டு சூன் மாதம் தொடங்கி 1986 ஆம் ஆண்டு செப்டம்பர் மாதம் வரையில் 10.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 21 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 164.5 எண்ணிக்கையும் (திசம்பர்1979) குறைந்த பட்சமாக 12.3 என்ற எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 273 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. 1978 சூலை 11 இல் மிகப்பெரிய சூரியத் தீக்கொழுந்து (எக்சு 15) தோன்றியது .
மேற்கோள்கள்
பகுப்பு:சூரியச் சுழற்சிகள்
துடிப்பு அகல குறிப்பேற்றம்
நிலை மாற்றியின் துடிப்பின் நீள அளவை மாற்றுவதன் மூலம், வெளியீட்டில் வெளிப்படும் மின்னழுத்தை மாற்றக்கூடியவாறு அமையும் கட்டுப்பாட்டு அமைப்பே துடிப்பு அகல குறிப்பேற்றம் - து.அ.கு (Pulse Width Modulation). பொதுவாக, நிலை மாற்றியின் அலை எண் மாறாமல் இருக்கும், ஆனால் அதன் துடிப்பு நீளம் அமைப்பு இயக்க நிலவரங்களுக்கு ஏற்றவாறு மாறி அமைப்பின் கட்டுப்பாட்டை நிர்வகிக்க உதவும்.
துடிப்பின் நீள வித்தியாசங்களில் தகவல்களை பிரதிநிதித்துவம் செய்வதன் மூலம் து.நீ.ப தகவல் பரிமாற்றத்துக்கும் பயன்படுகின்றது.
நுட்பிய சொற்கள்
பகுப்பு:தொலைத்தொடர்பு பகுப்பு:மின்னணுவியல்
மாதாபனந்தா கோயில்
மாதாபனந்தா கோயில் (Madhabananda Temple) இந்தியாவின் ஒடிசா மாநிலத்திலுள்ள கட்டாக் மாவட்டத்தில் இருக்கிறது. இதை மாதாபநந்தா மடம் என்ற பெயராலும் அழைக்கின்றனர். மாமனிதர் மாதபனந்தாவுக்காக அர்ப்பணிக்கப்பட்டுள்ள இந்த கோயில் பசுக்களுக்கு சிகிச்சையளித்து சிறப்பாக குணப்படுத்துவதில் பிரபலமானதாகும். கட்டாக் மாவட்டத்தில் சாலிப்பூர் பகுதியின் பாகுகிராமுக்கு அருகிலுள்ள பாகா-கோபிநாத்பூர் கிராமத்தில் இது அமைந்துள்ளது.
அமைவிடம்
கட்டாக் நகருக்கு கிழக்கில் 20 கிலோமீட்டர்கள் தொலைவில் மாதாபனந்தா கோயில் அமைந்துள்ளது. 9ஏ என்று எண்ணிடப்பட்ட சகத்பூர்-சாலிப்பூர்-பட்டமுண்டாய்-சந்தபாலி மாநில நெடுஞ்சாலையில் 4.5 கிலோமீட்டர் தொலைவு பயணித்தும் இக்கோயிலை அடையலாம். சதேசுவர் கோயிலிலிருந்து இக்கோயில் 1.8 கிலோமீட்டர் தொலைவிலுள்ளது. அருகிலுள்ள ரயில் நிலையம் கபிலாசு சாலை சந்திப்பு ரயில் நிலையமாகும். இது 7 கிமீ தொலைவில் உள்ளது. சகத்பூர் ரயில் நிலையம் 16 கிமீ தொலைவிலும் கட்டாக் சந்திப்பு ரயில் நிலையம் 21 கிமீ  தொலைவிலும் உள்ளன. 48 கி.மீ தொலைவில் பட்நாயக் விமான நிலையம் புவனேசுவரத்தில் அமைந்துள்ளது.
மேற்கோள்கள்
பகுப்பு:ஒடிசா பகுப்பு:ஒடிசாவிலுள்ள கட்டிடங்கள்
கிஸெகிதீல் சாண்டி
thumb|வாழ்க்கை ஓவியத்தை பேராசிரியர் கே. எம். Chandy கிச்காகலில் மேத்யூ சாண்டி (6 ஆகஸ்ட் 1921 - 7 செப்டம்பர் 1998) இந்தியா வின் குஜராத், மத்தியப் பிரதேசம் ஆகிய மாநிலங்களுக்கும் மற்றும் புதுச்சேரி மத்திய ஆட்சி பகுதிக்கும் முன்னாள் ஆளுநா் ஆவார்..
குறிப்புகள்
பகுப்பு:1921 பிறப்புகள் பகுப்பு:1998 இறப்புகள்
பேரியம்
பேரியம் (Barium) என்பது Ba என்ற மூலக்கூற்று வாய்ப்பாடு கொண்ட  ஒரு கனிம வேதியியல் தனிமம் ஆகும். இதன் அணு எண் 56 மற்றும்  இதன் அணுக்கருவில் 82 நொதுமிகள் உள்ளன. பேரியம் ஒரு மென்மையான உலோகம் ஆகும். வெள்ளி தனிமத்தைப் போல வெண்மை நிறம் கொண்டு பளபளப்பாக  காணப்படுகிறது. உயர் வினைத்திறன் காரணமாக பேரியம் இயற்கையில் தனித்துக் கிடைப்பதில்லை. ஆதியில் இதனுடைய ஐதராக்சைடு பேரிடா என்ற பெயரில் அறியப்பட்டிருந்ததாகக் கருதப்படுகிறது. ஒரு கனிமமாக இது அப்போது காணப்படவில்லை என்றாலும் பேரியம் கார்பனேட்டை சூடுபடுத்தி தயாரிக்கப்பட்டது.
பேரைட்டு எனப்படும் பேரியம் சல்பேட்டு (BaSO4), விதரைட்டு எனப்படும் பேரியம் கார்பனேட்டு (BaCO3) இரண்டும் இயற்கையில் தோன்றுகின்ற பொதுவான கனிமங்களாகும். இவ்விரண்டு கனிமங்களும் நீரில் கரைகின்றன. கனம் என்ற பொருள் கொண்ட கிரேக்க மொழிச் சொல்லான பேரிட்டா என்ற சொல்லில் இருந்து பேரியம் என்ற சொல் வருவிக்கப்பட்டுள்ளது. பேரிக் என்ற சொல் பேரியத்தின் பெயரடையாகப் பயன்படுத்தப்படுகிறது. 1774 ஆம் ஆண்டு பேரியம் ஒரு புதிய தனிமமாக அடையாளம் காணப்பட்டது. ஆனால் 1808 ஆம் ஆண்டு மின்னாற்பகுப்பு வரை பேரியத்தை ஒரு தனிமமாக ஒடுக்க முடியவில்லை.
பேரியத்திற்கென சில தொழிற்சாலைப் பயன்கள் உண்டு. வரலாற்றில் வெற்றிட குழாய்களுக்கான வளிம நீக்கியாகவும்,  மறைமுகமாக சூடேற்றப்படும் எதிர்மின் வாய்களின் மேல்  ஆக்சைடு வடிவத்தில் உமிழும் பூச்சாகவும் பேரியம் பயன்படுத்தப்பட்டது. உயர் வெப்ப நிலை மீக்கடத்திகள் மற்றும் மின் வேதியியல் பீங்கான்களில் இது பகுதிப்பொருளாக உள்ளது. நுண்கட்டமைப்பில் கார்பன் மணிகளின் அளவைக்  குறைக்க எஃகு மற்றும் வார்ப்பிரும்புடன் பேரியம் சேர்க்கப்படுகிறது. பேரியம் சேர்மங்கள் பச்சை நிறத்தை வழங்குவதற்காக வானவேடிக்கைக்கு பயன்படுத்தப்படும் வான வெடிகளில் சேர்க்கப்படுகின்றன. பேரியம் சல்பேட் எண்ணெய் நன்கு துளையிடும் திரவத்திற்கும், அதே போல் ஒரு தூய்மையான வடிவத்திற்கும் ஒரு உயிரற்ற சேர்மமாக பயன்படுத்தப்படுகிறது, இது மனித இரைப்பை நுண்ணுயிர் டிராக்டை உருமாற்றுவதற்காக எக்ஸ்-ரே ரேடியோ கான்ட்ராஸ்ட்ராட் முகவர்களாக உள்ளது. கரையக்கூடிய பேரியம் அயன் மற்றும் கரையக்கூடிய கலவைகள் நச்சுத்தன்மையுடனானவை. பேரியம் சல்பேட்டை ஒரு கரையாத கூட்டுப்பொருளாக எண்ணெய் கிணறுகள், துளையிடும் பாய்மங்களில் பயன்படுத்தப்படுகிறார்கள். மனித இரைப்பை பாதையை படம்பிடிக்கும் எக்சு கதிர் தொழில் நுட்பத்தில் தூய்மையான பேரியம் பயன்படுத்தப்படுகிறது. கரையக்கூடிய பேரியம் அயனிகள் மற்றும் கரையக்கூடிய பேரியம் சேர்மங்கள் கொறிக்கும் விலங்குகளைக் கொல்லும் மருந்துகளாகப் பயன்படுகின்றன.
இயற்பியல் பண்புகள்
அறை வெப்ப நிலை மற்றும் அழுத்தத்தில் பேரியம் பொருள் மைய கனசதுரக் கட்டமைப்பில் பேரியம்-பேரியம் பிணைப்பு இடைவெளி 503 பைக்கோமீட்டருடன் காணப்படுகிறது. சூடுபடுத்தும் போது தோராயமாக 1.8×10−5/°செ வீதத்தில் விரிவடைகிறது. மோவின் கடினத்தன்மை அளவு 1.25 இருப்பதால் பேரியம் மிகவும் மென்மையான உலோகமாகக் கருதப்படுகிறது. 730 பாகை செல்சியசு என்ற வெப்ப நிலையை உருகு நிலையாக பேரியம் கொண்டுள்ளது. இது இசுட்ரோன்சியம் தனிமத்தின் உருகு நிலையைக் காட்டிலும் குறைவாகவும், கன உலோகமான ரேடியத்தின் உருகு நிலையைக் காட்டிலும் அதிகமானதாகவும் உள்ளது. எனினும் இதனுடைய கொதி நிலை இசுட்ரோன்சியத்தின் கொதி நிலையைக் காட்டிலும் அதிகரித்து காணப்படுகிறது.(3.62 கி/செ,மீ3) என்ற பேரியத்தின் அடர்த்தி இசுட்ரோன்சியத்திற்கும் (2.36 கி/செ.மீ3) ரேடியத்திற்கும்  (~5 கிராம்/செ.மீ3) இடைப்பட்டதாக உள்ளது.
வேதிப்பண்புகள்
வேதியியல் பண்புகளைப் பொறுத்தவரை பேரியத்தின் வேதிப்பண்புகள் மக்னீசியம், கால்சியம், இசுட் ரோன்சியம் ஆகிய தனிமங்களின் வேதிப்பண்புகளை ஒத்துள்ளது. பேரியம் எப்போதும் +2 என்ற ஆக்சிசனேற்ற நிலைகளை வெளிப்படுத்துகிறது. BaF போன்ற சில அரிய சேர்மங்கள் மற்றும் நிலைப்புத்தன்மை அற்ற மூலக்கூற்று இனங்கள் மட்டும் வாயு நிலையில் காணப்படுகின்றன. சால்கோசென்களுடன் பேரியம் ஈடுபடும் வினை வெப்ப உமிழ்வினையாகும். ஆக்சிசன் மற்றும் காற்றுடன் அறை வெப்ப நிலையில் இது வினைபுரிகிறது. எனவே பேரியத்தை எண்ணெய்க்கு அடியில் அல்லது மந்தமான சூழலில் சேமிக்க வேண்டும். கார்பன், நைட்ரசன், பாசுபரசு, சிலிக்கன், மற்றும் ஐதரசன் போன்ற அலோகங்களுடன் பேரியம் ஈடுபடும் வினையும் வெப்ப உமிழ்வினையாகும். சூடுபடுத்தும் போது இவ்வினைகள் நிகழ்கின்றன. தண்ணீர் மற்றும் ஆல்ககால்களுடன் இது ஈடுபடும் வினையும் வெப்ப உமிழ் வினையாகும். இவ்வினையின் போது ஐதரசன் வாயு வெளியிடப்படுகிறது.
திரிவேதி
திரிவேதி (Trivedi) என்பது இந்தியாவின் வடக்கு மற்றும் மேற்கிந்தியப் பகுதியின் குடும்பப் பெயர்களுள் ஒன்றாகும். நான்கு வேதங்களில் மூன்றில் (இவர் பிறந்த வேதக் கிளை உட்பட) தேர்ச்சி பெற்றவர் என்பதை இது பிரதிபலிக்கிறது. சமசுகிருதத்தில் திரிவேதி என்றால் 'மூன்று வேதங்களை அறிந்தவர்', திரி = 'மூன்று' + வேதம் (புனித) ’அறிவு', வேதி = 'பார்க்க' என்று பொருள். இதே போன்ற குடும்பப் பெயர்கள் சதுர்வேதி (நான்கு வேதங்களை அறிந்தவர்) மற்றும் திவிவேதி (இரண்டு வேதங்களை அறிந்தவர்) என வழங்கப்படுகின்றன. வட இந்தியாவின் சில பகுதிகளில் இவை திரிபாதி மற்றும் திவாரி என்றும் அழைக்கப்படுகின்றன.
பெயரின் தோற்றம்
திரிவேதி என்றால் 'மூன்று வேதங்களை அறிந்தவர்' என்பது பொதுவான அனுமானம் என்றாலும், வாய்வழி இந்து மரபுக்கு மாற்று விளக்கம் உள்ளது. சமற்கிருதத்தில், திரி = 'மூன்று' மற்றும் வேதி = 'பார்க்க'. எனவே, ஒரு திரிவேதி என்பது 'மூன்று மடங்கு பார்வை' அல்லது கடந்த காலம், நிகழ்காலம் மற்றும் எதிர்காலத்தைப் பார்க்கக்கூடிய ஒருவர் என்றும் பொருள்படுகின்றது. ஒரு திரிவேதியானது காலத்தின் அதிபதி மற்றும் கடந்த காலத்தைப் பார்க்கவும் எதிர்காலத்தையும் கணிக்க முடியும் என்பதே ஆன்மீகக் கருத்து. திரிவேதி ஒரு தலைசிறந்த வரலாற்றாசிரியர் என்பது மிகவும் நடைமுறை விளக்கம். வரலாற்றை நன்கு அறிந்தவர் மற்றும் எதிர்காலத்தில் தாக்கத்தை ஏற்படுத்தும் முடிவுகளுக்குப் பொதுமக்களுக்குச் சிறந்த முறையில் வழிகாட்டக்கூடியவர் திரிவேதி என்பதும் கருத்தாகும்.
ஒரு நபர் கற்கக்கூடிய வேதங்களின் எண்ணிக்கைக்கு வரம்பு இல்லை, எனவே ஒரு துவிவேதி அல்லது திரிவேதி நான்கு வேதங்களையும் கற்க முடியவில்லை என்பதற்கு எந்த காரணமும் இல்லை. ஆனால், இது மூன்று வேதங்களின் நிபுணத்துவத்தைப் பற்றியது. இம்மக்கள் தங்கள் வாழ்நாள் முழுவதையும் வேதங்களைக் கற்கவும் பயிற்சி செய்யவும் செலவழித்தனர்.
புவியியல் பரவல்
திரிவேதி என்பது ஒரு இந்தியப் பிராமண குடும்பப்பெயர். இந்தியாவில், உத்தரப்பிரதேசம், குசராத்து மற்றும் மகாராட்டிராவில் திரிவேதி குடும்பப்பெயர் பொதுவாகக் காணப்படுகிறது. பண்டைய இந்தியாவில், பிராமணர்களின் நிபுணத்துவம் தேவைப்படும் இடத்தைப் பொறுத்துப் பரந்த பிராந்தியங்களில் இவர்களது நடமாட்டம் அதிகமாக இருந்தது. இந்த நேரத்தில், இந்தியாவில் பெரும்பாலான மக்கள் சமற்கிருதம் பேசினர். எனவே ஒரு திரிவேதி எந்த மொழித் தடையும் இல்லாமல் பிராந்தியங்களுக்கு இடையில் எளிதாகச் செல்ல முடிந்தது. சமற்கிருதத்திலிருந்து நவீனக் காலத்தின் உள்ளூர் மொழிகள் பரிணமித்ததால், ஒரு குறிப்பிட்ட பிராந்தியத்தில் வசிக்கும் ஒரு திரிவேதி அந்த மொழியைத் தழுவினார்.
2014ஆம் ஆண்டு நிலவரப்படி, திரிவேதி என்ற குடும்பப்பெயருடன் உலகில் தோராயமாக 112,129 பேர் உள்ளனர். இந்தியாவில் வசிப்பவர்கள் இவர்களில், தோராயமாக 88.6% பேர். பின்வரும் இந்திய மாநிலங்களில் திரிவேதி என்ற குடும்பப்பெயருடன் (அடைப்புக்குறிக்குள் மக்கள் தொகையுடன்) அதிக எண்ணிக்கையில் தனிநபர்கள் உள்ளனர்:
மேற்கோள்கள்
பகுப்பு:நேபாள இனக்குழுக்கள் பகுப்பு:இந்திய இனக்குழுக்கள்
சௌத் இந்தியன் வங்கி
சௌத் இந்தியன் வங்கி (South Indian Bank, BSE: 532218, NSE: SOUTHBANK) இந்தியாவில் செயற்பட்டுவரும் தனியார்த் துறையைச் சார்ந்த வைப்பகம் ஆகும். இது இந்தியாவின் கேரள மாநிலத்தின் திரிச்சூரைத் தலைமையிடமாகக் கொண்டு செயற்பட்டு வருகிறது. சௌத் இந்தியன் வங்கி தனது 828 கிளைகள், 4 சேவை மையங்கள், 27 விரிவாக்க மையங்கள், 20 மண்டல அலுவலகங்களுடன் இந்தியாவின் 26 மாநிலங்களிலும், 3 ஒன்றியப் பகுதிகளிலும் செயற்பட்டு வருகிறது. இவ்வைப்பகத்திற்கு இந்தியா முழுவதும் 1244 தானியங்கிப் பணவழங்கிகளும், 3 தானியங்கிப் பணம் செலுத்தும் பொறிகளும் செயற்படுகின்றன.
மேற்கோள்கள்
பகுப்பு:இந்திய வங்கிகள் பகுப்பு:மும்பை பங்குச் சண்டை நிறுவனங்கள்
அக்சு பெர்னான்டோ
அக்சு பெர்னான்டோ (Akshu Fernando, பிறப்பு: மார்ச்சு 11 1991), இலங்கை பானதுறைப் பிரதேச அணியின் துடுப்பாட்டக்காரர் ஆவார். இவர் ஐந்து முதல்தர துடுப்பாட்டப் போட்டியில் கலந்து கொண்டுள்ளார். இவர் 2010/11 பருவ ஆண்டுகளில், இலங்கை பானதுறை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார்.
2018 ஆம் ஆண்டு டிசம்பர் மாதம் 28 ஆம் தேதியன்று அன்று அக்சு பெர்னான்டோ ஒரு விபத்தில் படுகாயமடைந்தார். மவுண்ட் லாவினியாவில் தனது அணியினருடன் பயிற்சியின் போது ரயிலில் அடிபட்டு மருத்துவமனையில் அனுமதிக்கப்பட்டார். இணையான பாதையில் முதல் ரயில் சென்ற பிறகு இவர் எதிர் திசையில் இருந்து ரயில் பாதையை கடக்க முயன்ற போது இந்த சம்பவம் நடந்தது.
புற இணைப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1991 பிறப்புகள் பகுப்பு:வாழும் நபர்கள்
கைகொடுத்தல் தேற்றம்
கோட்டுரு கோட்பாட்டில் கைகொடுத்தல் துணைத்தேற்றம் அல்லது கைகுலுக்கல் துணைத்தேற்றம் (handshaking lemma) என்பதன்படி, ஒவ்வொரு முடிவுறு திசையில்லா கோட்டுருவிலும் ஒற்றைப்படை எண்ணிக்கையிலான இணைப்பைக் (முனையைத் தொட்டுக்கொண்டிருக்கும் விளிம்புகளின் எண்ணிக்கை-கூடுகையெண்) கொண்டிருக்கும் முனைகளின் எண்ணிக்கை இரட்டைப்படை எண்ணாக இருக்கும்.
பேச்சு வழக்கில் கைகொடுத்தல் தேற்றப்படி, ஒரு கூட்டத்திலுள்ளவர்களில் சிலர் ஒருவருக்கொருவர் கைகொடுக்கும்போது ஒற்றைப்படை எண்ணிக்கையில் பிறநபர்களின் கைகளைத் தொட்ட நபர்களின் எண்ணிக்கையானது இரட்டைப்படை எண்ணாக இருக்கும்.
கைகொடுத்தல் துணைத்தேற்றமானது கீழ்வரும் கூடுகையெண்களின் கூட்டுத்தொகை வாய்பாட்டின் (degree sum formula) விளைவாகப் பெறப்படுகிறது:
இங்கு V என்பது முனைப்புள்ளிகளின் கணம் எனவும், E என்பது இணைப்புக்கோடுகளின் (விளிம்புகள்) கணம் எனவும் கொள்க. இத்தேற்றமானது கணிதவியலாளர் லியோனார்டு ஆய்லர் 1736-ல் வெளியிட்ட ”Seven Bridges of Königsberg” என்ற புகழ்பெற்ற புத்தகத்தில் இடம்பெற்றுள்ளது.
சீரான கோட்டுருக்கள்
கூடிகையெண்களின் கூட்டுத்தொகை வாய்பாட்டின்படி, n முனைகள் கொண்ட எந்தவொரு r-சீரான கோட்டுருவும் nr/2 இணைப்புக்கோடுகளை கொண்டிருக்கும். குறிப்பாக, r என்பது ஒற்றைப்படை எண் எனில், இணைப்புக்கோடுகளின் எண்ணிக்கை r -ஆல் வகுபடும்.
முடிவிலாக் கோட்டுருக்கள்
முடிவிலாக் கோட்டுருக்களுக்கு கைகொடுத்தல் துணைத்தேற்றம் பொருந்தாது. ஒற்றைப்படை கூடுகையெண்களைக் கொண்ட முனைகளின் எண்ணிக்கையை இரட்டைப்படை எண்ணாகக் கொண்டிருக்கும் முடிவிலாக் கோட்டுருக்களுக்கும்கூட, கைகொடுத்தல் துணைத்தேற்றம் பொருந்தாது.
உசாத்துணை
பகுப்பு:கோட்டுருவியல் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இளம்பிள்ளை மாரியம்மன் கோயில்
இளம்பிள்ளை மாரியம்மன் கோயில் தமிழ்நாட்டில் சேலம் மாவட்டம், இளம்பிள்ளை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் மாரியம்மன் சன்னதியும், காளியம்மன், பரஞ்சோதீஸ்வரர், விநாயகர், படைவெட்டியம்மன், முனியப்பன் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. பங்குனி மாதம் திருக்கல்யாணம் 12ஆம் நாள் முக்கிய திருவிழாவாக நடைபெறுகிறது. பங்குனி மாதம் தேரோட்டம் 13ம் நாள் தேரோட்டம் நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பழையனூர் ஊராட்சி, மதுராந்தகம்
பழையனூர் ஊராட்சி (Pazhayanur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள மதுராந்தகம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2799 ஆகும். இவர்களில் பெண்கள் 1412 பேரும் ஆண்கள் 1387 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாந்தி ரங்கநாதன்
சாந்தி ரங்கநாதன் குடிப்பழக்கத்துக்கு அடிமையானோரை மீட்கும் மருத்துவமனையை 1980 இல் இந்தியாவிலேயே முதன்முதலில் சென்னையில் தொடங்கியவர்.
கல்வி
சமூக கல்வி மையத்தில் (School of Social work) முதுகலைப் பட்டம் பெற்றவர். குடிப்பழக்கச் சிகிச்சைத் திறன்குறித்து முனைவர் பட்ட ஆய்வு முடித்துள்ளார். இளம் வயதிலேயே கணவனை இழந்த இவர், கணவரை இழந்தவுடன் அமெரிக்கா சென்று குடிப்பழக்க மீட்பு சிகிச்சைகுறித்த பயிற்சி பெற்றுவந்தார்.
பணிகள்
பயிற்சி முடித்து வந்தபின் சென்னை இந்திரா நகரில் டி. டி. ரங்கநாதன் போதை மீட்பு மருத்துவ சிகிச்சை மையத்தைத் தொடங்கினார். கிராமங்களில் பெரும்பாலானோர் குடிக்கு அடிமையாவதை உணர்ந்ததால், கிராமங்கள் தோறும் முகாம்களை டி. டி. ரங்கநாதன் சிகிச்சை அமைப்பு நடத்தியது. குடிக்கு அடிமையானவர்களை மீட்கும் முயற்சியில் 1980 முதல் ஈடுபட்டு வருகின்றது.
வெளி இணைப்புகள்
பகுப்பு:இந்திய சமூகசேவகர்கள் பகுப்பு:பத்மசிறீ விருது பெற்ற தமிழர்கள் பகுப்பு:தமிழ்ப் பெண் சமூக சேவையாளர்கள் பகுப்பு:சென்னை நபர்கள் பகுப்பு:வாழும் நபர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழ்நாட்டுப் பெண் கல்வியாளர்கள்
2012 மே 20 சூரிய கிரகணம்
2012 மே 20 இல் (கிழக்கு அரைக்கொளத்திலுள்ள நாடுகளில் உள்ளூர் நேரப்படி மே 21, 2012) ஒரு பகுதிச் சூரிய கிரகணம் நிகழ்கிறது. இது ஒரு கங்கணச் சூரிய கிரகணம் ஆகும். இக்கிரகணம் 0.9439 பரிமாணத்தில் ஏற்படுகின்றது.
தோற்றும் நாடுகள்
சீனா, வடக்குத் தாய்வான், சப்பானின் தெற்குப் பகுதிகள், ஐக்கிய அமெரிக்காவின் மேற்குப் பாகங்கள், கனடா, குவான்சா, தைப்பெய், டோக்கியோ ஆகிய இடங்களில் தோற்றும். இலங்கை, இந்தியா முதலான நாடுகளில் தோற்றாது.
மேற்கோள்கள்
பகுப்பு:சூரிய கிரகணங்கள் பகுப்பு:2012 நிகழ்வுகள்
பிரெஞ்சு கினி
இவற்றையும் பார்க்க
பகுப்பு:முன்னாள் பிரெஞ்சுக் குடியேற்ற நாடுகள் பகுப்பு:ஆப்பிரிக்க நாடுகள் *
வைகாசி
thumb|300px|right|வைகாசி மாதத்தில் சூரியனின் நிலை. தமிழர் காலக்கணிப்பு முறையின்படி ஆண்டின் இரண்டாவது மாதம் வைகாசி ஆகும். இம் மாதப் பெயர் விசாக நட்சத்திரத்தின் பெயரையொட்டி ஏற்பட்டது. சூரியன் மேட இராசியை விட்டு, இடப இராசிக்குள் புகும் நேரம் வைகாசி மாதப் பிறப்பு ஆகும். சூரியன் இடப இராசிக்குள் பயணம் செய்யும் காலப் பகுதியே இம் மாதம் ஆகும். வைகாசி மாதம் 31 நாள் 24 நாடி 12 விநாடிகளைக் கொண்டது.
வெளியிணைப்புக்கள்
பகுப்பு:தமிழ் மாதங்கள்
உரைநூல்
நான்கு வகையான உரைநூல்கள் இருந்ததாக முன்னோர் கூறுவர் எனத் தொல்காப்பியம் குறிப்பிடுகிறது. பாட்டிடை வைத்த குறிப்பு, பா இன்று எழுந்த கிளவி, பொருளொடு புணராப் பொய்ம்மொழி, பொருளொடு புணர்ந்த நகைமொழி என்பன அவை. " உரைவகை நடையே நான்கு என மொழிப " (தொல்காப்பியம் செய்யுளியல் நூற்பா. 166 ) உரைநடை நூல்களையே தொல்காப்பியம் உரைவகை எனக் குறிப்பிடுகிறது.
நன்னூல் விளக்கம்
செய்யுள் நடையில் அமைந்த நூல்களுக்கு உரைநடையில் விளக்கம் தருவது உரைநால். நன்னூல் என்னும் இலக்கணம் இதனைக் காண்டிகையுரை, விருத்தியுரை என இரண்டு வகையாக்கிக் காட்டுகிறது.
விருத்தியுரை
என்பன.
மேற்கோள்கள்
பகுப்பு:தமிழ் இலக்கணம்
சி. பெர்னான்டோ
'''சி. பெர்னான்டோ' (C. Fernando''), இலங்கை குருனாகலை பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டுகளில், இலங்கை குருனாகலை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
உப்பத்தூர் ஊராட்சி
உப்பத்தூர் ஊராட்சி (Uppathur Gram Panchayat), தமிழ்நாட்டின் விருதுநகர் மாவட்டத்தில் உள்ள சாத்தூர் வட்டாரத்தில் அமைந்துள்ளது. இந்த ஊராட்சி, அருப்புக்கோட்டை சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1878 ஆகும். இவர்களில் பெண்கள் 980 பேரும் ஆண்கள் 898 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விரைவுத் தொடருந்து
thumb|[[உருசியா|இரஷ்யாவின் மாஸ்கோ வில் உள்ள லாஸ்டோகா நகர விரைவு ரயில்  ]] thumb|சிவப்பு குறிகள் உள்ளூர்  ரயில்களையும், நீல குறிகள் விரைவு ரயில்களையும் குறிக்கும். விரைவுத் தொடருந்துகள் (சில நேரங்களில் வேகமான தொடருந்துகள் என குறிப்பிடப்படுகின்றன, பொதுவாக "சாதாரண தொடருந்துகளின் வேகத்தை விட வேகமானது") என்பது ஒரு தொடருந்து சேவையாகும். விரைவுத் தொடருந்துகள் உள்ளூர் தொடருந்துகளோடு ஒப்பிடுகையில் குறைவான நிறுத்தங்களில் மட்டுமே நின்று செல்கின்றன. சில நேரங்களில், உள்ளூர் தொடருந்து சேவையைப் பின்தள்ளும் படி விரைவுத் தொடருந்து சென்ற பின் உள்ளூர் தொடருந்துகள் இயக்கப்படுகின்றன. அதற்கு பின் உள்ளூர் சேவை இல்லை. இரவு நேரங்களில், அல்லது  மற்ற நேரங்களில், விரைவுத் தொடருந்துகள் உள்ளூர் தொடருந்துகளாக இயக்கப்படுகின்றன. ஆனால் ஒரு விரைவுத் தொடருந்து நிறுத்தப்படும்.
நீண்ட தூரத்திலான தொடருந்து சேவையை நடைமுறைப்படுத்தப்படும் போது, சில விரைவான போக்குவரத்து அமைப்புகள் வெற்றிகரமாக திட்டமிடப்பட்டு நிரூபிக்கப்பட்டுள்ளது. நியூயார்க் நகரின் சுரங்கப்பாதையின் ஒரு பெரிய பகுதியானது 4-வழி அமைப்பைக் கொண்டிருக்கிறது. உள்ளூர் ரயில்களுக்கான வெளிப்புறம் இரண்டு, விரைவு ரயில்களில் உள் இரண்டும் (மூன்று வழிப் பாதைகள், விரைவு ரயில் ஒரு வழி சேவை, திசை திருப்புதல் சேவையை வழங்குகிறது). இது சிகாகோவின் சிவப்பு வழி மற்றும் ஊதா வழி பகுதிகளிலும் லண்டன் நிலத்தடி பகுதிகளின் இரண்டு சிறிய பகுதிகளான பிகாடில்லி வழி மற்றும் பெரு நகர வழி. விரைவுத் தொடருந்து சேவைகளின் பல வகைகள் (எ.கா. அரை-எக்ஸ்பிரஸ், வரையறுக்கப்பட்ட எக்ஸ்பிரஸ்) பிரதான ஜப்பானிய இரயில்வே நிலையிலும், சியோல் மெட்ரோவின் 1 வது வரிசையிலும் உள்ளது.
பகுப்பு:தொடருந்துகள் பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
கரா பிலமென்டோசா
கரா பிலமென்டோசா (Hara filamentosa) அல்லது எரிதிசுடெசு பிலமென்டோசசு  என்பது மியான்மர் மற்றும் தாய்லாந்தில்  காணப்படும் தெற்காசிய ஆற்றுப் பூனை மீன் சிற்றினமாகும். அட்டாரன், சிட்டாங் மற்றும் சல்வீன் ஆற்று வடிகால் பகுதிகளில் இவைக் காணப்படுகிறது. இது ஆறுகளில் கல் அல்லது மணல் அடியில் வேகமாக ஓடும் தன்மையுடையது. இந்த சிற்றினம் 5.0 cm நீளம் வரை வளரக்கூடியது.
மேற்கோள்கள்
பகுப்பு:மீன்கள்
எ. வெள்ளோடு ஊராட்சி
'''எ. வெள்ளோடு ஊராட்சி' (A. vellodu Gram Panchayat''), தமிழ்நாட்டின் திண்டுக்கல் மாவட்டத்தில் உள்ள திண்டுக்கல் வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 10479 ஆகும். இவர்களில் பெண்கள் 5282 பேரும் ஆண்கள் 5197 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்தோனேசியக் குடியரசுத் தலைவர்களின் பட்டியல்
இது இந்தோனேசியக் குடியரசுத் தலைவர்களின் பட்டியல் ஆகும். பதான் பென்யெலிடிக் உசாசா பெர்சியபன் கெமெர்டெக்கான் இந்தோனேசியா (Badan Penyelidik Usaha Persiapan Kemerdekaan Indonesia (BPUPKI)) என்ற இந்தோனேசியாவின் விடுதலை குறித்து ஆராய அமைக்கப்பட்ட ஒரு சப்பானியக் குழுவால் 1945ஆம் ஆண்டு பரிந்துரைக்கப்பட்ட அரசியலமைப்புச் சட்டத்தின் படி குடியரசுத் தலைவர் பதவி ஏற்படுத்தப்பட்டது. 1945ஆம் ஆண்டு ஆகஸ்டு மாதம் 18ஆம் நாள் பனித்தியா பெர்சியபன் கெமெர்டெக்கான் (Panitia Persiapan Kemerdekaan Indonesia (PPKI)) என்ற குழுவானது முந்தைய குழுவுக்கு மாற்றாக அமைக்கப்பட்டது. இக்குழுவானது சுகர்னோவை இந்தோனேசியாவின் முதல் குடியரசுத் தலைவராகத் தேர்ந்தெடுத்தது.
உதவி
{{legend|#F5F5F5|யாருமில்லை|border=1px solid #AAAAAA}} {{legend|#FFFF99|கோல்கார்|border=1px solid #AAAAAA}} {{legend|#CCFF99|தேசிய விழிப்புக் கட்சி|border=1px solid #AAAAAA}} {{legend|#FFB6B6|இந்தோனேசிய (சனநாயக) மக்களாட்சிக் கட்சி-போராட்டம் (Struggle)|border=1px solid #AAAAAA}} {{legend|#AACC99|ஒன்றிணைந்த முன்னேற்றக் கட்சி|border=1px solid #AAAAAA}} {{legend|#73C2FB|மக்களாட்சிக் (சனநாயக) கட்சி|border=1px solid #AAAAAA}}
மேற்கோள்கள்
பகுப்பு:இந்தோனேசிய குடியரசுத் தலைவர்கள் பகுப்பு:இந்தோனேசிய அரசியல்வாதிகள்
சாலுமரத திம்மக்கா
சாலுமரத திம்மக்கா (Thimmakka) (கன்னடம் - ಸಾಲುಮರದ ತಿಮ್ಮಕ್ಕ) இந்தியாவின் கருநாடக மாநிலத்தைச் சேர்ந்த பசுமை ஆர்வலர் மற்றும் செயல்பாட்டாளர். கருநாடக மாநில நெடுஞ்சாலையில் நான்கு கிலோமீட்டர் நீளத்திற்கு ஏறக்குறைய 284 ஆலமரங்களை இவர் நட்டுப் பராமரித்துள்ளது குறிப்பிடத்தக்கது. இவரது இப்பணிக்காக இந்திய அரசு இவருக்கு தேசிய குடிமகன் விருது வழங்கியுள்ளது.
அமெரிக்க ஐக்கிய நாடுகளின் லாசு ஏஞ்சல்சு மற்றும் கலிஃபோர்னியாவை மையமாகக் கொண்டு செயல்படும் அமைப்பு சுற்றுச்சூழல் கல்விக்கான திம்மக்காவின் மூலங்கள் என இவரது பெயரில் செயல்படுகிறது.
ஆரம்பகால வாழ்க்கை
திம்மக்கா கர்நாடக மாநிலத்தின் தும்கூர் மாவட்டத்தில் உள்ள சிற்றூரில் பிறந்தவர். பெங்களூர் கிராமப்புற மாவட்டத்தில் உள்ள ஹுலிகல்லு எனும் ஊரினரான சிக்கையா என்பவரை மணமுடித்து அந்த ஊருக்கு இடம் பெயர்ந்தார் இவர் இளம் வயதில் திருமணம் செய்தவர். திம்மக்கா. திருமணமாகிப் பல வருடங்களாகியும் மக்கட்பேறு இல்லாததால் திம்மக்கா பொட்டல் காடாக இருந்த கூதூர்ச் சாலைகளின் இரு மருங்கிலும் ஆலமரக் கன்றுகளை நடத்துவங்கியதாய்க் கூறப்படுகிறது.
சாதனைகள்
திம்மக்காவின் இப்பணிக்கு அவர் கணவரும் உதவ முதல் வருடத்தில் பத்து மரங்கள், இரண்டாமாண்டில் 15, மூன்றாமாண்டில் 20 எனத் தொடங்கிய அரும்பணி 284 மரங்கள் வரை தொடர்ந்தது. இவற்றின் மதிப்பு 1.5 மில்லியன் உரூபாய் என மதிப்பிடப்பட்டுள்ளது. இம் மரங்களைப் பராமரிக்கும் பொறுப்பைத் தற்போது கருநாடக அரசே ஏற்றுக் கொண்டு விட்டது. தற்போது திம்மக்கா சாலையின் இருமருங்கிலும் மரம்நட்டவர் எனும் பொருள்பட கன்னடத்தில் சால மருத எனும் அடைமொழியோடு சாலமருத திம்மக்கா என அறியப்படுகிறார்.
விருதுகள்
thumb|இந்தியக் குடியரசுத் தலைவர் திரு. இராம்நாத் கோவிந்த் திம்மக்காவிற்கு 16.03.2019 ஆம் நாளில் தாமரைத்திரு (பத்மசிறீ) விருது வழங்கிய போது
மேற்கோள்கள்
பகுப்பு:வாழும் நபர்கள் பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:பத்மசிறீ விருது பெற்ற சமூகப்பணியாளர்கள் பகுப்பு:கர்நாடக நபர்கள்
ஜே1407பி
ஜே1407பி என்பது சுற்றுவளையங்களுடன் கண்டுபிடிக்கப்பட்ட முதலாவது புறக்கோள் அல்லது பழுப்புக் குறுமீன் ஆகும். இதன் நட்சத்திரமான 1SWASP J140747.93-394542.6 இல் 2007 ஆம் ஆண்டு 56ந்ட்களுக்கு ஒரு தொடர்மாற்றம் நிகழ்ந்தது. ஜே1407 தொகுதியில் நிகழ்ந்த கிரகணம் பற்றி ரோசெஷ்டர் பல்கலைக்கழக வானியலாளர் எரிக் மமஜெக் 2012இல் முதன்முதலில் அறிவித்தார் ஜே1407பி இல் உள்ள சுற்றுவளையம் ஏறக்குறைய 90 மில்லியன் கிலோமீட்டர் அளவுடையது. இது சனி (கோள்) வளையங்களைப் போல் 200 மடங்கு அளவாகும்.
மேற்கோள்கள்
பகுப்பு:புறக்கோள்கள்
பெடரல் வங்கி
பெடரல் வங்கி வரையறுக்கப்பட்டது (Federal Bank) கேரளாவின் கொச்சியைத் தலைமையிடமாகக் கொண்டு இந்தியா முழுவதும் இயங்கி வரும் தனியார்த் துறையைச் சார்ந்த மிகப்பெரிய வணிக வைப்பகம் ஆகும். மூலதன அளவின் அடிப்படையில் இது இந்தியாவின் நான்காவது பெரிய வைப்பகமாக உள்ளது. 2014 அக்டோபர் 29 நிலவரப்படி பெடரல் வங்கிக்கு 24 மாநிலங்களில் 1216 கிளைகளும் நாடு முழுவதும் 1449 தானியங்கிப் பணவழங்கிகளும் செயற்படுகின்றன. இதன், மார்ச் 2014 நாளைய இருப்புநிலை 1.03 திரில்லியன் உரூபாய் ஆகவும் நிகர இலாபம் 839 கோடி உரூபாயாகவும் இருந்தது.
மேற்கோள்கள்
பகுப்பு:இந்திய வங்கிகள்
கீழடி அருங்காட்சியகம், கொந்தகை
கீழடி, கொந்தகை, அகரம், மணலூர் ஆகிய இடங்களில் 2018 முதல் நடந்த எட்டு கட்ட அகழாய்வுகளில் கிடைத்த பொருட்கள் இந்த அகழ்வைப்பகத்தில் காட்சிக்கு வைக்கப்பட்டுள்ளன. இது 2023 மார்ச் 5 அன்று தமிழ்நாட்டு முதலமைச்சர் மு. க. ஸ்டாலினால் திறந்தவைக்கபட்டது.
அமைவிடம்
கீழடி அகழ்வைப்பகம் அமைந்துள்ள கொந்தகை ஊரானது மதுரைக்கு தென்கிழக்காக 12 கிலோமீட்டர் தொலைவிலும், மாவட்ட தலைநகரான சிவகங்கையிலிருந்து 37 கிலோமீட்டர் தொலைவிலும், சென்னையில் இருந்து 495 கிலோமீட்டர் தொலைவிலும் அமைந்துள்ளது.
அமைப்பு
கீழடி அகழ்வைப்பக கட்டடம் சுமார் 18.43 கோடி மதிப்பிட்டில் செட்டிநாட்டுக் கட்டடக்கலையில் கட்டப்பட்டுள்ளது. இந்த வளாகம் சுமார் இரண்டு ஏக்கர் பரப்பளவில் உள்ளது.
காட்சிக்கூடங்கள்
இந்த அகழ்வைப்பகத்தில் ஆறு காட்சிக்கூடங்கள் அமைக்கபட்டுள்ளன. மதுரையும் கீழடியும் என்பது முதல் காட்சிக்கூடமாகும். இதில் பழங்காலம் முதல் வரலாற்றின் துவக்ககாலம் வரையிலான மனிதர்களின் வாழ்வியலை சித்தரிக்கும் ஓவியங்கள் அமைந்துள்ளன. மேலும் வைகை ஆற்றின் கரையில் அமைந்துள்ள தொல்லியல் தளங்கள், மதுரையின் பழமை, கீழடி அகழாய்வின் வரலாறு போன்றவற்றை விளக்கும் வகையிலான 15 நிமிட ஒலிவடிவ காட்சியகம் அமைந்துள்ளது. இரண்டாம் காட்சிக் கூடத்தில் வைகைக் கரையில் வாழ்ந்த மக்களின் நீர் மேலாண்மை, வேளாண்மை குறித்த தொல்பொருட்கள் காட்சிக்கு வைக்கபட்டுள்ளன. மூன்றாம் காட்சிக்கூடத்தில் பண்டைத் தமிழர்கள் எழுத்தறிவு பெற்று விளங்கியதற்கு சான்றாக உள்ள ஓட்டுச் சில்லைகள், மட்பாண்டத் தொழில் தொடர்பான காட்சிகள் இடம்பெற்றுள்ளன. நான்காம் காட்சிக்கூடத்தில் பண்டைத் தமிழகத்தில் இரும்பு, நெசவு, கைவினைத் தொழில்கள் சிறந்திருந்ததற்கான சான்றுகள் இடம்பெற்றுள்ளன. ஐந்தாம் காட்சிக் கூடத்தில் தமிழரின் கடல் வணிகம் குறித்த சான்றுகள் இடம்பெற்றுள்ளன. ஆறாம் காட்சிக்கூடத்தில் பண்டைத் தமிழரின் பொழுதுபோக்கு, வாழ்வியல் கலைகள், எழுத்துகள் இடம்பெற்றுள்ளன.
வெளி இணைப்புகள்
பகுப்பு:சிவகங்கை மாவட்டம் பகுப்பு:தமிழ்நாட்டிலுள்ள அருங்காட்சியகங்கள்
1889
right|200px|thumb|[[ஏப்ரல் 22:ஐக்கிய அமெரிக்காவில் பல்லாயிரக்கணக்கானோர் வெற்றுக்காணிகளைக் கைப்பற்றுவதற்காக ஓடினார்கள்.]] 1889 (MDCCCLXXXIX) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமானது.
சி. எம். சாங்
'''சி.எம். சாங்''' அல்லது சாங்சென் மோங்கோஸ்கோங்க்குங் சாங் (பிறப்பு ஏப்ரல் 1, 1942, நாக்ஸ்சன் கிராமம், டுயன்சாங் மாவட்டம் ), இவா் நாகலாந்து மக்கள் முன்னணி யின் நாகா அரசியல்வாதி ஆவார். 2009 தேர்தலில் அவர் நாகாலாந்து மக்களவை தொகுதி யிலிருந்து 15 வது மக்களவை க்கு தேர்ந்தெடுக்கப்பட்டார்.
அவர் குவாஹாட்டி பல்கலைக்கழகத்தின் பட்டதாரி மற்றும் நாகலாந்தின் குடிமைப் பணி புரிந்தவா். அவர் திருமதி அலுமேலாவை மணந்தார், அவருக்கு ஐந்து மகன்கள் மற்றும் ஐந்து மகள் உண்டு. இவா்கள் அனைவரும்  திமாபூரில் வாழ்கின்றனர்.
குறிப்புகள்
பகுப்பு:15வது மக்களவை உறுப்பினர்கள் பகுப்பு:1942 பிறப்புகள் பகுப்பு:வாழும் நபர்கள்
ஒட்டகச் சிவிங்கி
ஒட்டகச் சிவிங்கி ஆபிரிக்காவில் காணப்படும் பாலூட்டியாகும். உலகின் மிக உயரமான விலங்கினம் இதுவாகும். ஆண் ஒட்டகச் சிவிங்கிகள் 16 முதல் 18 அடி உயரமும் (4.8 முதல் 5.5 மீற்றர்) 900 கிலோ கிராம் வரை நிறையும் கொண்டவையாக வளர்கின்றன. பெண் ஒட்டகச் சிவிங்கிகள் ஆண்களைவிடப் பொதுவாக உயரத்திலும் நிறையிலும் குறைந்தவை.
ஒட்டகச் சிவிங்கிகளின் அடி வயிற்றைத் தவிர ஏனைய உடல் முழுதும் புள்ளிகள் காணப்படுகின்றன. புள்ளிகளின் அமைப்பு ஒவ்வொன்றுக்கும் தனித்துவமானவை. இவை நீண்ட நீல நிற நாக்கினைக் கொண்டுள்ளன. இவற்றின் முன்னங்கால்கள் பின்னங்கால்களைவிட 10 சதவீதம் நீளமானவை. இவற்றின் இதயம் 10 கிலோ கிராம் நிறையுடையது.
ஒட்டகச் சிவிங்கிகள் 14 முதல் 15 மாத கருப்ப காலத்தின் பின் ஒரு குட்டியை ஈனுகின்றன. இவை நின்ற படியே குட்டியீனுபவை என்பது குறிப்பிடத்தக்கது. குட்டிகள் 1.8 மீற்றர் உயரமுடையவையாக இருப்பதோடு பிறந்து சில மணிநேரத்திலேயே எழுந்து ஓடக்கூடியவை. வளர்ந்த ஒட்டகச் சிவிங்கிகளைக் கொன்றுண்ணிகளால் தாக்க முடிவதில்லையாயினும் குட்டிகளை சிங்கம், சிறுத்தை, கழுதைப்புலி மற்றும் ஆபிரிக்கக் காட்டுநாய்கள் போன்றவை வேட்டையாடுகின்றன. 25% முதல் 50% வரையான ஒட்டகச் சிவிங்கிகளே உயிர்தப்பி முழுவளர்ச்சியடைகின்றன. இவை தம்மைத் தாக்கும் விலங்குகளைக் கால்களால் உதைத்துத் தாக்குகின்றன.
வெளி இணைப்புகள்
பகுப்பு:பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:ஆப்பிரிக்கப் பாலூட்டிகள்
இலங்கை சட்டவாக்கப் பேரவைத் தேர்தல், 1917
இலங்கை சட்டவாக்கப் பேரவைக்கான இரண்டாவது தேர்தல் (1917 Ceylonese Legislative Council election) 2017 சவனரி 20 இல் நடைபெற்றது.
பின்னணி
இலங்கையின் சட்டவாக்கப் பேரவை 1833 ஆம் ஆண்டில் கோல்புறூக்-கேமரன் ஆணைக்குழுவின் பரிந்துரைக்கேற்ப அமைக்கப்பட்டது. ஆரம்பத்தில் பிரித்தானிய ஆளுநர் உட்பட 16 உறுப்பினர்கள் தெரிவு செய்யப்பட்டனர். இலங்கை நிறைவேற்றுப் பேரவையின் 5 உறுப்பினர்கள், அரசாங்க அதிகாரிகள் 4 பேர், மேலும் அதிகாரபூர்வமற்ற உறுப்பினர்கள் மூன்று ஐரோப்பியர், ஒரு சிங்களவர், ஒரு தமிழர், ஒரு பரங்கியர் என 6 பேர் நியமிக்கப்பட்டனர். 1889 இல் அதிகாரபூர்வமற்ற உறுப்பினர்களின் எண்ணிக்கை எட்டாக அதிகரிக்கப்பட்டது (மூன்று ஐரோப்பியர், ஒரு கீழைத்தேய சிங்களவர், ஒரு கண்டியச் சிங்களவர், ஒரு தமிழர், ஒரு சோனகர், ஒரு பரங்கியர்).
1910 இல் மெக்கலம் சீர்திருத்தம் அறிமுகப்படுத்தப்பட்டதை அடுத்து, மொத்த உறுப்பினர்களின் எண்ணிக்கை 18 இலிருந்து 21 ஆக அதிகரிக்கப்பட்டது. இவர்களில் 11 பேர் அதிகாரபூர்வ உறுப்பினர்களும் 10 அதிகாரபூர்வமற்ற உறுப்பினர்களும் (இரண்டு தேர்ந்தெடுக்கப்பட்ட ஐரோப்பியர், ஒரு தேர்ந்தெடுக்கப்பட்ட பரங்கியர், ஒரு தேர்ந்தெடுக்கப்பட்ட இலங்கைக் கல்விமான், இரண்டு நியமனம் பெற்ற கீழைத்தேய சிங்களவர், இரண்டு நியமனம் பெற்ற தமிழர், ஒரு நியமனம் பெற்ற கண்டிச் சிங்களவர், ஒரு நியமனம் பெற்ற சோனகர்) ஆவர். மூவாயிரத்துக்கும் குறைவான இலங்கையர்கள் நான்கு அதிகாரபூர்வமற்ற உறுப்பினர்களுக்காக வாக்களிக்கத் தகுதி பெற்றனர்.
அதிகாரபூர்வமற்ற உறுப்பினர்கள்
பின்வருவோர் அதிகாரபூர்வமற்ற உறுப்பினர்களாகத் தேர்ந்தெடுக்கப்பட்டனர்:
மேற்கோள்கள்
பகுப்பு:இலங்கை நாடாளுமன்றத் தேர்தல்கள் பகுப்பு:1917 இல் இலங்கை
வேதம்மாள்
வேதம்மாள் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு தேர்தலில், தாழ்த்தப்பட்டோர் இன வேட்பாளர்களுக்கு ஒதுக்கப்பட்ட, அரூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்ப் பெண் அரசியல்வாதிகள்
யோ. பி. திரிவேதி
யோகேந்திர பிரேம்கிருஷ்ணா திரிவேதி (Y. P. Trivedi) என்பவர் இந்தியாவின் அரசியல்வாதியும் தேசியவாத காங்கிரசு கட்சியின் உறுப்பினரும் ஆவார். இவர் ரிலையன்ஸ் இண்டஸ்ட்ரீஸ் நிறுவனத்தின் இயக்குநர் குழுவில் உறுப்பினராகவும் உள்ளார்.
திரிவேதி நாடாளுமன்றத்தின் மேல்சபையான மாநிலங்களவையில் மகாராட்டிராவைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இளநிலை வணிகவியல் பட்டப்படிப்பு முடித்த இவர், இதன் பிறகு இளநிலை சட்டம் பட்டம் பெற்றார். சூரத்தில் பிறந்த இவர் தற்போது, தில்லியில் வசிக்கிறார். இவர் உலகம் முழுவதும் நீண்ட பயணம் செய்துள்ளார். இந்திய மட்டைப்பந்து குழுவின் தலைவராக இருந்த இவர் தற்போது உறுப்பினராக உள்ளார். இவர் இந்திய உச்ச நீதிமன்றத்தின் புகழ்பெற்ற வழக்கறிஞர் ஆவார். ஜே. கே. விளையாட்டு அறக்கட்டளையின் தலைவராகவும் உள்ளார். இவரது நாடாளுமன்ற உறுப்பினர் பதவிக்காலம் 2 ஏப்ரல் 2008 முதல் 2 ஏப்ரல் 2014 வரை.
மேற்கோள்கள்
பகுப்பு:1929 பிறப்புகள் பகுப்பு:வாழும் நபர்கள் பகுப்பு:மாநிலங்களவை உறுப்பினர்கள்
பா. கஜதீபன்
பாலச்சந்திரன் கஜதீபன் (Balachandran Gajatheepan, பிறப்பு: 30 ஏப்ரல் 1982) இலங்கைத் தமிழ் அரசியல்வாதியும், மாகாண சபை உறுப்பினரும், ஆசிரியரும் ஆவார்.
அரசியலில்
கஜதீபன் 2013 வட மாகாண சபைத் தேர்தலில் இலங்கை தமிழரசுக் கட்சியினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக யாழ் மாவட்டத்தில் போட்டியிட்டு 23,669 விருப்பு வாக்குகள் பெற்று வட மாகாண சபை உறுப்பினரானார். இவர் 2013 அக்டோபர் 11 ஆம் நாள் மாகாண சபை உறுப்பினராக முதலமைச்சர் க. வி. விக்னேஸ்வரன் முன்னிலையில் யாழ்ப்பாணத்தில் பதவியேற்றுக் கொண்டார்.
மேற்கோள்கள்
பகுப்பு:1982 பிறப்புகள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:வாழும் நபர்கள் பகுப்பு:வட மாகாண சபை உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:இலங்கைத் தமிழ் ஆசிரியர்கள் பகுப்பு:இலங்கையின் வட மாகாண நபர்கள்
கரா கோரை
கரா கோரை (Hara horai) என்பது தெற்காசிய ஆற்றுக் கெளுத்தி மீன் சிற்றினமாகும். இது இந்தியாவின் மேற்கு வங்காளத்தில் காணப்படும் அகணிய உயிரியாகும். இது பிரம்மபுத்திரா ஆற்றின் நடு மற்றும் மேல் பகுதியில் உள்ள தெராய் மற்றும் துவாரில் காணப்படுகிறது. இந்த சிற்றினம் 8 cm வரை வளரக்கூடியது.
மேற்கோள்கள்
பகுப்பு:அகணிய உயிரிகள்
தென்குவளவேலி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தென்பீடாகை கருப்பையனார் கோயில்
தென்பீடாகை கருப்பையனார் கோயில் தமிழ்நாட்டில் நாகப்பட்டினம் மாவட்டம், தென்பீடாகை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணாம்பிகை, புஷ்பலாம்பிகை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செயப்படுபொருள்-எழுவாய்-பயனிலை
செ.எ.ப மொழிகள்
அழுத்தம் கொடுப்பது போன்ற சிறப்புத் தேவைகளுக்கே அல்லாமல் இவ்வாறான ஒழுங்கைப் பொது ஒழுங்காகப் பயன்படுத்தும் மொழிகள் மிகக் குறைவு. செ.எ.ப ஒழுங்கில் அமைந்த வாக்கியங்களைக் கொண்ட மொழிகளுள் பெரும்பாலானவை அமேசான் வடிநிலப் பகுதியைச் சேர்ந்தவை. சாவந்தே, ஜமாதி, அபுரினா, கயாபி, நடேப் போன்றவை அமேசான் வடிநிலப் பகுதியில் பேசப்படும் செ.எ.ப வகை மொழிகளுக்கு எடுத்துக்காட்டுகள்.
முங்கேர் மக்களவைத் தொகுதி
சட்டசபைத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.
ஜுலியஸ் சீசர் (துடுப்பாட்டக்காரர்)
ஜுலியஸ் சீசர் (துடுப்பாட்டக்காரர்) (Julius Caesar , பிறப்பு: மார்ச்சு 25 1830, இறப்பு: மார்ச்சு 6 1878), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 194 முதல்தர துடுப்பாட்டப் போட்டிகளில் கலந்து கொண்டுள்ளார். 1849-1867 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜுலியஸ் சீசர் (துடுப்பாட்டக்காரர்) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 17 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1830 பிறப்புகள் பகுப்பு:1878 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
கர்ணன் (புதினம்)
மிருத்யுஞ்சய என்ற மராத்திய நாவலின் மலையாள மொழிபெயர்ப்பே கர்ணன். இதை சிவாஜி கோவிந்து சாவந்து எழுதினார். மகாபாரத கதாபாத்திரமான கர்ணனை மையமாகக் கொண்ட கதை. இது ஞானபீட விருதினை 1995 ஆம் ஆண்டில் மிருத்யுஞ்சய என்ற மூல நூலுக்கு, ஞானபீட விருது கிடைத்தது. கர்ணன், குந்தி, துரியோதனன், விருசாலி, சோணன், கிருஷ்ணன் ஆகியவர்களைக் கொண்டு கதை நகர்கிறது. இது, இந்திய மொழிகள் பலவற்றிலும் மொழிபெயர்க்கப்பட்டுள்ளது.
விருதுகள்
பகுப்பு:மலையாளப் புதினங்கள்
குளிர் (விளையாட்டு)
குளிர் என்பது சிறுவர்களுக்கு ஒரு விளையாட்டுக் கருவி.
குளிர் கருவியைச் சுற்றும்போது கடக் கடக் என ஓர் ஓசை உண்டாகும். அது சிறுவர்களுக்கு இன்பம் பயக்கும். சற்று பெரிதான வலிமையான குளிர் தினைப்புனம் காக்கும் மகளிர்க்கு ஓசையால் கிளிகளை விரட்ட உதவும் ஒரு கருவி. சங்க கால மகளிர் தினைப்புனம் காக்கும்போது தினைக்கதிர்களைக் கவர வரும் கிளிகளை ஓட்டக் குளிர் என்னும் கருவியைப் பயன்படுத்தினர்.
குளிர் கருவி ஓசை
குறிஞ்சிப்பாட்டு நூலில் இந்த இசைக்கருவிப் பற்றிக் குறிப்பிட்ட அதே கபிலர் இந்த இசைக்கருவி எழுப்பும் ஓசை மகளிர் குரல் போல் இருந்தது என்றும், அதன் ஓசையைக் கேட்டுக் கிளிகள் பறந்து ஓடாமல் பாட்டம் பாட்டமாகத் தினைப்புனத்தில் விழுந்தன என்றும், அதனைக் கண்டு தினைப்புனம் காத்த மகள் ஒருத்தி அழுதாள் என்றும் குறிப்பிடுகிறார்.
அடிக்குறிப்பு
பகுப்பு:தமிழர் விளையாட்டுகள் பகுப்பு:சங்ககால விளையாட்டுகள் பகுப்பு:இசைக்கருவிகள்
பகுலா கோட்டை
பகுலா கோட்டை (قلعة بهلاء; ஒலிபெயர்ப்பு: கல்ஆ பஹ்லா) என்பது ஓமான் நாட்டின் பசும் மலை எனப்படும் மலையடிவாரத்தில் அமைந்துள்ள வரலாற்றுச் சிறப்பு மிக்க நான்கு கோட்டைகளுள் ஒன்றாகும். 13 ஆம், 14 ஆம் நூற்றாண்டு காலப்பகுதியிற் பகுலா பாலைவனச் சோலைப் பகுதி பனூ நப்ஃகான் மரபினரின் ஆட்சியிற் செழித்திருந்த போதே இக்கோட்டை கட்டப்பட்டது. சிதைவடைந்த நிலையிற் காணப்படும் இக்கோட்டையின் சுவர்கள் அடித்தளத்திலிருந்து 165 அடி உயரம் கொண்டவையாகும். கோட்டையின் தென்மேற்குப் புறமாக 14 ஆம் நூற்றாண்டிற் கட்டப்பட்ட ஜுமுஆப் பள்ளிவாசல் ஒன்று அதன் செதுக்கப்பட்ட மிஃகுராபுடன் காணப்படுகிறது. 1987 ஆம் ஆண்டு வரையிலும் இக்கோட்டை மீளமைக்கப்படவோ அல்லது பாதுகாக்கப்படவோ இல்லை. அதன் காரணமாக, இது கைவிடப்பட்ட நிலையில் இருந்ததுடன் இக்கோட்டையின் சுவர்கள் மழைக்காலங்களில் இடிந்து விழுந்து கொண்டிருந்தது. 1987 ஆம் ஆண்டு இக்கோட்டை உலக பாரம்பரியக் களமொன்றாக யுனெசுக்கோ நிறுவனத்தால் அறிவிக்கப்பட்டது. பின்னர், 1988 இல் அழிவாய்ப்புள்ள உலக பாரம்பரியக் களங்கள் என்ற பட்டியலில் உள்ளடக்கப்பட்டது. இக்கோட்டையை மீளமைத்தல் நடவடிக்கைகள் 1990 களிற் தொடங்கப்பட்டன. 1993 முதல் 1999 வரையான காலப்பகுதியில் நடைபெற்ற இக்கோட்டையின் மீளமைத்தலுக்காக ஓமான் அரசாங்கம் கிட்டத்தட்ட ஒன்பது மில்லியன் அமெரிக்க டொலர் செலவிட்டிருக்கிறது. இக்கோட்டையைச் சுற்றிவரப் பாதுகாப்பு வேலிகள் அமைக்கப்பட்டு, சுற்றுப் பயணிகள் அணுக முடியாதவாறு பல ஆண்டுகள் வரையிலும் மூடப்பட்டிருந்தது. 2004 இல் இக்கோட்டை அழிவாய்ப்புள்ள உலக பாரம்பரியக் களங்கள் என்ற பட்டியலிலிருந்து நீக்கப்பட்டது.
பகுலாவில் அமைந்துள்ள இக்கோட்டையானது, இதன் அருகாமையில் இஃசுகி, நிஃசுவா கோட்டைகள் மற்றும் சற்று வடக்காக அமைந்துள்ள ருசுதாக்கு கோட்டை என்பவற்றுடன் சேர்த்து கலீபா ஹாரூன் அல்-ரசீதுடைய சமப்படுத்தல் நடவடிக்கைகளை எதிர்த்த கவாரிஜுகளின் மையத் தளங்களாகச் செயற்பட்டன. பகுலா நகரமும் அதனைச் சூழவுள்ள பாலைவனச் சோலை, கடைத்தெரு, பேரீச்சந் தோப்பு என்பனவும் 12 கிமீ நீளமான கோட்டைச் சுவர்களாற் பாதுகாக்கப்பட்டுள்ளன. பகுலா நகரம் அதன் மட்பாண்ட உற்பத்திப் பொருட்களுக்கு மிகப் பெயர் போனதாகும்.
வெளித் தொடுப்புகள்
பகுப்பு:ஓமான் பகுப்பு:ஓமானியக் கோட்டைகள் பகுப்பு:உலகப் பாரம்பரியக் களங்கள் பகுப்பு:அரபு கட்டிடக் கலை